b"\n_START_ARTICLE_\nLeo Varadkar\n_START_SECTION_\nBiografie\n_START_PARAGRAPH_\nLeo Varadkar s-a n\xc4\x83scut \xc3\xaen 1979 la Dublin, av\xc3\xa2nd un tat\xc4\x83 indian, Ashok Varadkar, medic originar din Mumbai, \xc8\x99i imigrat \xc3\xaen anii 1960, \xc8\x99i o mam\xc4\x83 irlandez\xc4\x83. Myriam, originar\xc4\x83 din Dungarvan \xc8\x99i de profesie sor\xc4\x83 medical\xc4\x83. Leo Varadkar este cel mai mic \xc8\x99i unicul b\xc4\x83iat dinte cei trei copii ai familiei._NEWLINE_Un timp, \xc3\xaenaintea na\xc8\x99terii sale, p\xc4\x83rin\xc8\x9bii \xc8\x99i sora sa mai mare au tr\xc4\x83it pentru scurt\xc4\x83 vreme \xc3\xaen India. \xc3\x8en 1973 s-au \xc3\xaentors \xc3\xaen Irlanda. _NEWLINE_El a studiat la St Francis Xaver National School din Blanchardstown, apoi a urmat liceul internat King's Hospital din Palmerstown la, aflat sub auspiciile Bisericii Irlandei (anglican\xc4\x83). \xc3\x8enc\xc4\x83 la liceu s-a al\xc4\x83turat organiza\xc8\x9biei de tineret a partidulul Fine Gael. Un timp a fost vicepre\xc8\x99edinte al Tineretului Partidului Popular European. P\xc3\xa2n\xc4\x83 \xc3\xaen 2003 Varadkar a studiat medicina la Trinity College din Dublin. A urmat un stagiu de c\xc3\xa2\xc8\x9biva ani la Spitalul St.James \xc8\x99i la Spitalul Connoly \xc3\xaenainte de a fi autorizat ca medic generalist \xc3\xaen anul 2010._NEWLINE_\xc3\x8en anul 2004 a fost ales \xc3\xaen consiliul local al proviniciei Fingal \xc8\x99i a servit drept viceprimar inaintea alegerii sale ca deputat in Parlamentul Irlandei, D\xc3\xa1il \xc3\x89ireann. S-a afirmat cur\xc3\xa2nd \xc3\xaen cadrul partidului Fine Gael devenind purt\xc4\x83tor de cuv\xc3\xa2nt al partidului \xc3\xaen materie de afaceri, comer\xc8\x9b \xc8\x99i plasarea bra\xc8\x9belor de munc\xc4\x83. Din 2010 a devenit purt\xc4\x83tor de cuv\xc3\xa2nt \xc3\xaen materie de comunica\xc8\x9bii, energie \xc8\x99i resursele naturale. _NEWLINE_Dup\xc4\x83 formarea guvernului de coali\xc8\x9bie din martie 2011, Varadkar a fost numit ministru al transporturilor, turismului \xc8\x99i sportului. Dup\xc4\x83 remanierea cabinetului \xc3\xaen anul 2014 a fost numit ministru al s\xc4\x83n\xc4\x83t\xc4\x83\xc8\x9bii. \xc3\x8en aceasta perioad\xc4\x83 s-a f\xc4\x83cut cunoscut ca cel dint\xc3\xa2i homosexual declarat func\xc8\x9bion\xc3\xa2nd ca ministru \xc3\xaen Irlanda._NEWLINE_Dup\xc4\x83 alc\xc4\x83tuirea guvernului minoritar al partidului Fine Gael \xc3\xaen mai 2016, Varadkar a fost numit ministru al Asisten\xc8\x9bei Sociale. _NEWLINE_Dup\xc4\x83 demisia premierului Enda Kenny de la pre\xc8\x99edin\xc8\x9bia partidului \xc3\xaen mai 2017, Varadkar \xc8\x99i-a anun\xc8\x9bat candidatura la acest post. la 2 iunie 2017 el a c\xc3\xa2\xc8\x99tigat confruntarea cu ministrul locuin\xc8\x9belor, Simon Coveney,  devenind liderul partidului Fine Gael cu 51 din cele 73 voturi ale frac\xc8\x9biunii parlamentare._NEWLINE_Varadkar are un partener de via\xc8\x9b\xc4\x83, Matthew Barrett, de profesie medic."